**DĖL STASĖS IDIENĖS ATLEIDIMO IŠ ROKIŠKIO R. KRIAUNŲ PAGRINDINĖS MOKYKLOS DIREKTORĖS PAREIGŲ**

2018 m. birželio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.19 punktu, Lietuvos Respublikos darbo kodekso 54 straipsniu, ir atsižvelgdama į Stasės Idienės 2018 m. gegužės 30 d. pasiūlymą, Rokiškio rajono savivaldybės taryba n u s p r e n d ž i a:

1. Atleisti Stasę Idienę 2018 m. rugpjūčio 30 d. iš Rokiškio r. Kriaunų pagrindinės mokyklos direktorės pareigų ir nutraukti 2002 m. vasario 19 d. darbo sutartį Nr. 247, šalių susitarimu.

2. Įgalioti savivaldybės merą Antaną Vagonį atlikti veiksmus, susijusius su darbo santykių nutraukimu:

2.1. išmokėti Stasei Idienei atleidimo iš pareigų dieną darbo užmokestį, kompensaciją už nepanaudotas kasmetines atostogas (6 darbo dienos už 2017 m. rugsėjo 1 d.–2018 m. rugpjūčio 30 d. darbo laikotarpį)ir 4 (keturių) jos vidutinio darbo užmokesčių dydžio išeitinę išmoką;

2.2. atlikti darbo sutarties su Stase Idiene nutraukimo įforminimą.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL STASĖS IDIENĖS ATLEIDIMO IŠ ROKIŠKIO R. KRIAUNŲ PAGRINDINĖS MOKYKLOS DIREKTORĖS PAREIGŲ“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – atleisti Stasę Idienę iš Rokiškio r. Kriaunų pagrindinės mokyklos direktorės pareigų (darbo sutarties nutraukimas šalių susitarimu).

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos reglamentas, Lietuvos Respublikos darbo kodeksas.

**Sprendimo projekto esmė.**

Stasės Idienės atleidimas iš Rokiškio r. Kriaunų pagrindinės mokyklos direktorės pareigų ir atsiskaitymas su ja atleidimo dieną bei įgaliojimų suteikimas savivaldybės merui atlikti veiksmus, susijusius su darbo santykių nutraukimu.

**Galimos pasekmės, priėmus siūlomą tarybos sprendimo projektą:**

**teigiamos** – darbuotojos pasiūlymo tenkinimas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio r. Kriaunų pagrindinė mokykla 2018 m. rugpjūčio 30 d. bus reorganizuota – prijungta prie Rokiškio Senamiesčio progimnazijos, todėl bus racionalizuotas Rokiškio r. Kriaunų pagrindinės mokyklos ir Rokiškio Senamiesčio progimnazijos valdymas (vietoje 2 direktoriaus pareigybių liks 1 direktoriaus pareigybė).

**Finansavimo šaltiniai ir lėšų poreikis**.

Atsiskaitymas su darbuotoja – iš MK lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė